kalixlouiis/myanmar-wikipedia-corpus huggingface dataset:
သူနှင့် သူ၏ ဂျာမန်ကြင်ယာတော်တို့သည် ပလ္လင်ကိုလက်ခံရရှိလာသောအခါ သူတို့၏ နာမည်ကို ရိုမန်နော့ဗ် အဖြစ် ပြောင်းလဲခဲ့သည်။
ပီတာသည် နေမကောင်းနေပုံ ရှိနေပြီး ပလ္လင်ဆက်ခံပြီး ခြောက်လအကြာတွင် လုပ်ကြံခံခဲ့ရသည်။
ထိုလုပ်ကြံမှုကို သူ၏ မိဖုရားမှ စီစဉ်ထားခြင်းဖြစ်ပြီး ပီတာနတ်ရွာစံသောအခါ သူမသည် မဟာကတ်သရင်းဘုရင်မကြီးအဖြစ် ရုရှားအင်ပါယာကို အုပ်စိုးခဲ့သည်။
မဟာပီတာဘုရင်ကြီး၏ မျိုးဆက်များ ထီးနန်းဆက်ခံခြင်းဆိုင်ရာ ရှုပ်ထွေးမှုကို ကတ်သရင်းဘုရင်မကြီး၏ သား ပထမမြောက် ပေါလ်သည် ရှင်းလင်းသော ထီးနန်းဆက်ခံမှုဆိုင်ရာ ဥပဒေကို သားကြီးဩရသနှင့်ဆိုင်သော ဥပဒေကို ထိန်းသိမ်းခဲ့ပြီး ပြဋ္ဌာန်းခဲ့ရာ ထိုအင်ပါယာပလ္လင်ဆက်ခံခြင်းဆိုင်ရာ ဥပဒေသည် ၁၉၁၇ အင်ပါယာမကျရှုံးချိန်အထိ တည်ခဲ့သည်။
NGC 7789 သည် Cassiopeia ကြယ်စုတန်းမှ open cluster တစ်ခုဖြစ်ကာ ယင်းအား ကာရိုလိုင်း ဟာရှယ်ဆိုသူက ၁၇၈၃ ခုနှစ်တွင် ရှာဖွေတွေ့ရှိခဲ့သည်။
ယင်းအား ဝီလီယံ ဟာရှယ်သည် H VI.30 ဟု စာရင်းသွင်းခဲ့သည်။
Cluster အား အဖြူရောင် နှင်းဆီ cluster သို့မဟုတ် ကာရိုလိုင်း နှင်းဆီဟုလည်း လူသိကြသည်။
အဘယ်ကြောင့်ဟူမူ မြင်ကွင်းအရ ကြယ်အစုအဝေးများသည် အပေါ်မှကြည့်လျင် နှင်းဆီကဲ့သို့ဖြစ်နေသောကြောင့်ပေတည်း။
Dance-punk (dance-punk သို့ punk funk) သည် ဂီတအမျိုးအစားတစ်ခုဖြစ်ပြီး ၁၉၇၀နောက်ပိုင်းတွင် ပေါ်ထွက်လာခဲ့သည်။
post-punkနှင့် new wave လှုပ်ရှားမှုနှင့် ဆက်နွယ်နေသည်။
အလျင် Post-punk ခေတ်ရှိ ဂီတအုပ်စုများသည် စည်းဝါးကျသောတီးလုံးများကို အသုံးပြုထားသည်။
ကခုန်ခြင်းများသို့ အကျိုးသက်ရောက်စေခဲ့သည်။
ထိုတီးဝိုင်းများသည် disco, synth နှင့် အခြား dance ဂီတများကို လွှမ်းမိုးခဲ့ပြီး ၁၉၇၀မှ sparks တီးဝိုင်းများနှင့် Iggy Pop (ဂီတပညာရှင်) တို့ ကြိုတင်မျှော်မှန်းခဲ့သကဲ့သို့ ကျော်ကြားလာခဲ့သည်။
၁၉၈၀မှ လွှမ်းမိုးခဲ့သည့်အုပ်စုများမှာ Public Image Ltd, Gang of four, New Order, Killing Joke, The Cure နှင့် Siouxsie and the Bandhees တို့ပါဝင်ခဲ့သည်။
နယူးယော့(ခ်) မှ dance-punk များထဲတွင် Material, James Chanee and the Contortions, Cristina Monel, ESG နှင့် Liquid Liquid တို့ပါဝင်သည်။
ဂျာမန်အဆိုတော် Nina Hagen သည် ၁၉၈၃ New York/NY သီချင်းနှင့်အတူ underground dance တွင် ရိုက်ခတ်ခဲ့သည်။
သူသည် punk အဆိုပုံစံနှင့် disco တီးလုံးများကို ရောစပ်ခဲ့သီဆိုခဲ့သည်။
ခေတ်ပေါ် dance-punk Dane-punk သည် ထောင်စုနှစ်သစ် အစောပိုင်းနှစ်များမှ garage rock/post punk revival တီးဝိုင်းအချို့ကြားထဲတွင် ပြန်လည်ရှင်သန်လာခဲ့သည်။
LCD Soundsystem, Clinic, Death from Above 1979, Liars, Franz Ferdinand, Yeah Yeah Yeahs, Bloc Party, The Faint, The Rapture, Shout Out Out Out Out နှင့် Radio 4, Out hud နှင့် Moving Units တို့ပါဝင်ခဲ့သည်။
၂၀၀၀ခုနှစ်အစောပိုင်းတွင် Washington DC သည် အမှတ်ရစရာ punk-funk ဖြစ်ရပ်ဖြစ်ပေါ်ခဲ့သည်။
fugazi, post-punk နှင့် go go အနုပညာရှင်များဖြစ်သော Trouble Funk နှင့် Rare Essence တို့မှ လှုံဆော်ခဲ့သည်။
Q And Not U, Black Eyes နှင့် Baltimore’s Oxes, Double Dagger နှင့် Dope Body တို့ပါဝင်သည်။
ဗြိတိန်တွင် Klaxons တီးဝိုင်းသည် indie နှင့် dance-punk များကို ပေါင်းစပ်ကာ new rave ကို ဖန်တီးခြင်းဖြင့် ကျော်ကြားလာခဲ့သည်။
ထိုအသုံးအနှုန်းကို Trash Fashion, New Young Pony Club, Hadouken!, Late of Pier, Test Icickes နှင့် Shitdisco တို့က အသုံးပြုခဲ့သည်။
အနုပညာရသများကို rave ဂီတသို့ ရုပ်လုံးပေါ်စေခဲ့သည်။
Death growl (သို့မဟုတ် growl) သည် အဆိုပုံစံတစ်မျိုးဖြစ်ပြီး (ချဲ့ထွင်ထားသော အဆိုနည်းပညာ) death metal ဂီတအမျိုးအစားမှ အဆိုတော်များသီဆိုကြသည်။
heavy metal ၏ အခြားဂီတပုံစံများတွင်လည်း အသုံးပြုကြသည်။
death growl သည် တစ်ခါတစ်ရံတွင် အကျဉ်းတန်သည် ဟုဝေဖန်ကြသည်။
မည်သို့ပင်ဆိုစေ death growl ၏ကြမ်းတမ်းမှုသည် death metal ၏ ခက်ထန်ကြမ်းတမ်းသော ဂီတပုံစံနှင့် အဆင့်ဆင့် အားမာန်ပါသော အဆိုအဖြစ် heavy metal မွ death metal အထိရှင်းလင်းပြတ်သားစွာ ဖော်ထုတ်ရေးမှတ်ခဲ့ကြသည်။
အဓိပ္ပာယ် ဖွင့်ဆိုချက် death metal သည် မာန်ဖီသည့် အဆိုပုံစံများ( growled vocal) များနှင့်ဆက်စပ်နေသည်။
death metal သည် စာသားဆိုင်ရာများသည် thrash metal ထက်ပို၍ လေးနက်သည်။
ထူးခြားချက်မှာ သေခြင်းတရားနှင့် စိတ်သောကများကို လည်ချောင်းသံများဖြင့် ပေါ်ထွက်လာအောင် အလွန်နက်ရှိုင်းစွာ သီဆိုထားသည်။
Natalie Purcell က ဂရုပြုမိသည်မှာ death metal တီးဝိုင်း အများစုမှာ မသိသာသော မာန်ဖီသီဆိုသံများ များသောအားဖြင့် မြင့်၍ ငှက်ဆိုးသံ (သို့) operatic အဆိုပုံစံ (သို့) အားမာန်ပါသော အဆိုပုံစံများဖြစ်သည်။
လူမှုရေးပညာရှင် Deena Weinstein သည် death metal ကို ရေးမှတ်ထားသည်မှာ “ ထိုပုံစံရှိ အဆိုရှင်များသည် ကွဲပြားသော အသံများရှိကြ သည်။
မာန်ဖီခြင်းနှင့် ဟိန်းဟောက်ခြင်းသည် စကားလုံးများကို သီဆိုခြင်းထက် အတောအသံ သာလွန်သည်။
ကြီးမားသော distortion box အသံကို အသုံးပြုထားသည်။
ပညာရပ် ဝေါဟာရ death growl သည် death metal အဆိုပုံစံဟု သိကြပြီး လည်ချောင်းသံအဆိုပုံစံ၊ မာန်ဖီသော အဆိုပုံစံ၊ မရှင်းလင်းသော အဆိုပုံစံ၊ စူးရှကြမ်းတမ်းသော အဆိုပုံစံနှင့် cookie monster အဆိုပုံစံဟုလည်း သိကြသည်။
“ ဂီတကို အသိအမှတ်ပြုရန် ဝါသနာရှင်များသည် လည်ချောင်းသံများကို ကြားနိုင်သော မာန်ဖီသံထက် လက်ခံခဲ့ကြသည်။
James Hetfield ၏ thrash metal သည် Rob Halford ၏ heavy metal ၏ high note နှင့် ယှဉ်ကြည့်လျင် ကြမ်းတမ်း၍ စူးရှသည်။
Deicide တီးဝိုင်းမှ Glen Benton (death metal ဂီတသမား) ဆွေးမြှေ့နေသော လူသေအလောင်းများဖြင့် ဖော်ပြခဲ့ကြသည်။
နည်းပညာ growl တွင် အမျိုးမျိုးသော အသံအကျိုးသက်ရောက်မှုများပါရှိသည်။
သို့သော် သက်ရောက်မှုများသည် ဖန်တီးမှုထက် အတော်အသင့် အသံတိုးမြှင့်လေ့ရှိသည်။
သို့သော် ကြုံတောင့် ကြုံခဲဖြစ်သည်။
အသံနည်းပြများသည် ထူးခြားသော နည်းပညာကို သင်ပြကြသည်။
ထိုနည်းပညာများသည် အန္တရာယ်များလျော့နည်းစေရန် သတ်မှတ်ထားသည်။
မည်သို့ပင်ဆိုစေ အဆိုရှင်များစွာ ပြသပြီးဖြစ်သည်။
(ဥပမာ - Christian Alvestam ) ထိုနည်းပညာများတွင် ရင်ဝမ်းခြားကြွက်သားနှင့်လေဖိအားကို အသုံးပြု၍ လည်ချောင်းဆီသို့ အသံထွက်စေရန် အသုံးပြုခြင်းများပါဝင်သည်။
overtone singing ပုံစံများပါဝင်သည်။
လူပုဂ္ဂိုလ်သည် သူတို့၏ လည်ချောင်းကိုကြိုးစားဖျစ်ညစ်သကဲ့သို့ အသံသည် ကြီးမားမှု လျော့နည်းလာသည်။
(မြင့်မားသော မာန်ဖီသံ/ စူးစူးဝါးဝါးအော်သံများကို ကော့ဒ်များတွင်း တင်းအားလျော့နည်းစေရန် အသုံးပြုထားသည်) တချို့ အဆိုရှင်များ(ဥပမာ Danny Worsnop, Oliver Sykes ) ဖိအားများကို လည်ချောင်းထဲတွင် အသုံးပြုထားသည်။
၂၀၀ရဇွန်လတွင် နယ်သာလွန်မှ Radboud University Nijmegen Medical Centre မှတင်ပြထားသည်မှာ growl ၏ ကျော်ကြားလာမှုကြောင့် ပြုစုကုသရသော လူနာအများအပြားရှိလာသည်။
တင်ဆက်ပြသရာတွင် နည်းပညာများ မမှန်ကန်မှုကြောင့် အဆိုအားစိုက်ခြင်းကြောင့် ဖောယောင်ခြင်းများ အဖြစ်များသည်။
သမိုင်းကြောင်းနှင့် အပြောင်းအလဲ အစောပိုင်း အစဉ်အလာများ growl အဆိုသည် viking ဂီတ၏ အပိုင်းတစ်ခုဖြစ်ခဲ့သည်။
၁၀ ရာစုတွင် အာရပ်ကုန်သည် Abraham Ben Jacob သည် ဒိန်းမတ်နိုင်ငံတွင် လည်ပတ်ခဲ့ပြီး ဒေသခံဂီတကို ထင်မြင်ချက်ပေးခဲ့ သည်မှာ “ Slesvig မှ viking ဂီတကို မကြားခင်က အကျဉ်းတန်သော သီချင်းများကို ဘယ်တုန်းကမှ မကြားခဲ့ဖူးပါဘူး၊ သူတို့၏ လည်ချောင်းသံမှလာသော မာန်ဖီသံများသည် ဝံပုလွေအူသံများကို အမှတ်ရစေခဲ့ပါတယ်” ဟုဆိုသည်။
၁၂ ရာစုမှ Hildegard of Bingen သည် ကိုယ်ကျင့်တရားကို ဖော်ဆောင်သော Ordo Virtutum ကိုရေးဖွဲ့ခဲ့သည်။
မာလ်နတ်၏ ဇာတ်ကောင်များသည် ပြိုင်ဘက်ကင်းသော တေးသွားသီဆိုပုံများကို အသုံးမပြုခဲ့ပေ။
နည်းဟန်များဖြင့် ဖျော်ဖြေခဲ့ကြသည်။
၁၉၆၆တွင် The Who တီးဝိုင်းသည် Boris the Spider သီချင်းကို ဖြန့်ချိခဲ့သည်။
ထူးခြားချက်မှာ ဘေ့(စ်) ဂီတာသမား John Entwistle ၏ basso profondo ဖြင့် death growl အော်သံများပါဝင်သည်။
ကျော်ကြားလာသော ဂီတမှ death growl အသံအသုံးပြုမှု၏ ပထမဆုံးဖြစ်သည်ဟု ယူဆနိုင်သည်။
မာန်ဖီသံများအသုံးပြုမှုသည် ကြောက်ခမန်းလိလိ အဆိုပုံစံများသည် rock ဂီတမှ ၁၉၅၆ မှ Mike Oldfield ၏ Tubular Bell သီချင်းများတွင် ရှာတွေ့နိုင်သည်။
လည်ချောင်းသံဖြင့် သီဆိုပုံများပါရှိပြီး ခေတ်ပေါ် death growl ပုံစံနှင့် နီးစပ်သည်။
၁၉၆၉နှင့် ၁၉၇၀ အစောပိုင်းမှ King Crimson တီးဝိုင်း၏ “ 21 Century Schizoid Man” သီချင်းသည် Greg Lake ၏ သိပ်သည်းသောအဆိုပုံစံကြောင့် သတိပြုမိခဲ့သည်။
Black Sabbath ၏ Iron Man နှင့် Pink Floyd ၏ One of these Days သီချင်းတို့တွင် တိုတောင်းသော မာန်ဖီသံ၊ အသံနိမ့်သော အဆိုများပါဝင်ပြီး rock ၏ ကြီးမားသော နောက်ခံကို ဆန့်ကျင်ထားသည်။
အခြားဥပမာများမှာ Roger Waters ၏ စူးစူးဝါးဝါးအော်သံများပါရှိသည်။
Pink Floyd ၏ သီချင်းများဖြစ်သည့် Take Up The Stethoscope and Walk (၁၉၆၇)၊ Careful with That Axe၊ Fgenre (၁၉၆၈) နှင့် Punk rock တီးဝိုင်းများဖြစ်သော The Clash နှင့် Stiff Little Fingers တို့တွင် ကြမ်းတမ်းသော အဆိုသံများပါဝင်သည်။
မည်သို့ပင်ဆိုစေ death growl ကဲ့သို့ metal ဂီတနှင့်အများဆုံးသက်ဆိုင်သော ပုံစံများမရှိပေ။
Heavy metal ၏မူရင်း growl သည် ယနေ့အသုံးပြုသော death metal မှ တဖြည်းဖြည်းတိုးတက်လာသော ကြမ်းတမ်းမှုများနှင့် တိုက်ဆိုင်သည်။
နည်းပညာတီထွင်သူများကဲ့သို့ သီးခြားအတိအကျဖော်ထုတ်ရန် ခက်ခဲသည်။
ပုံစံကိုတည်ဆောက်ခဲ့သည်မှာ အချိန်ကြာခဲ့သကဲ့သို့ အဆိုရှင်များလည်း ခြားနားလာခဲ့သည်။
Death တီးဝိုင်းမှ အဆိုရှင်နှစ်ယောက်ဖြစ်သော အစောပိုင်း Kam Lee နှင့် နောက်ပိုင်း Chuck Schuldiner ကိုးကားခဲ့သူများအနက် ပထမဆုံးဖြစ်သည်။
Possessed တီးဝိုင်းသည်လည်း growl ပုံစံကို အသုံးပြုခဲ့သည့် အစောပိုင်းတီးဝိုင်းများမှ တစ်ခုဖြစ်သည်။
Necrophagist နှင့် Master တို့လည်းပါဝင်သည်။
ထိုတစ်ချိန်တည်းတွင် Hellhammer နှင့် Massacre တို့သည် growl အပြောင်းအလဲကို အသုံးပြုထားသည်။
Nic Bullen, Lee Dorrian နှင့် Mark “Barney” Greenway တို့သည် ၁၉၈၀နောက်ပိုင်းတွင် ထိုပုံစံကို အကျိုးပြုထောက်ပံပေးခဲ့သည်။
ရန်မူသော၊ နက်ရှိုင်းသော လည်ချောင်းသံများကို ပေါင်းထည့်ခဲ့သည်။
growl အသံကို နက်ရှိုင်းအောင် တဖြည်းဖြည်း အသုံးပြုခဲ့သော အခြားအဆိုရှင်တစ်ဦးမှာ death metal နှင့် grindcore အဆိုရှင် Chris Barnes ဖြစ်ပြီး Cannibal Corpse တီးဝိုင်းမှ မှုရင်းအဆိုရှင်ဖြစ်သည်။
တီးဝိုင်း၏ အတ္ထုပတ္ထိ ဗီဒီယိုတွင် သူဖော်ပြခဲ့သည်မှာ သူသည် Rob Halford ကဲ့သို့ သီဆိုချင်ခဲ့သော်လည်း သူ၏အသံမှာ အလွန်နိမ့်နေသည်။
သူသည် အခြားတူရိယာများနှင့် အတူ ရောစပ်သီဆိုရန်ကြိုးစားခဲ့သည်။
နက်ရှိုင်းသော လည်ချောင်းသံများသည် သူ၏အမှတ်လက္ခဏာတစ်ခု ဖြစ်လာခဲ့သည်။
သည် ဂျပန်လူမျိုး ရုပ်ရှင် ဒါရိုက်တာတစ်ဦးဖြစ်ပြီး ဇာတ်ညွှန်းဆရာ၊ သရုပ်ဆောင်မင်းသားလည်း ဖြစ်သူဖြစ်သည်။
သူ၏ စစ်ကားများ၊ ဟာသရုပ်ရှင်များဖြင့် လူသိများသည်။
အကီရာ ကူရိုဆာဝါ၏ ရှေ့ဆောင်လမ်းပြ ပုဂ္ဂိုလ်ဖြစ်သည်။
ငယ်ဘဝ တိုကျိုမြို့တွင် မွေးဖွားသော ယာမာမိုတိုသည် ကေအို တက္ကသိုလ်တွင် တက်ရောက်ပညာသင်ယူစဉ်ကပင် ရုပ်ရှင် ရသခံစားမှုအဖွဲလေးတစ်ခု တည်ထောင်ရာတွင် ပါဝင်ခဲ့သည်။
၁၉၂၁ တွင် ရုပ်ရှင်သရုပ်ဆောင်စဖြစ်ခဲ့သည်။
သူ၏ အိမ်က သဘောမတူ အမျက်ထွက်၍ သားအဖြစ်မှ စွန့်လွှတ်ခဲ့သည် အသက်မွေးဝမ်းကြောင်းဘဝ စင်တင်သရုပ်ဆောင်လုပ်ကိုင်ရာမှ နစ်ကတ်ဆုထံတွင် လက်ထောက်ဒါရိုက်တာအဖြစ် ဝင်လုပ်သည်။
၁၉၂၄ တွင် ဒါရိုက်တာစဖြစ်သည်။
နစ်ကတ်ဆုတွင် လုပ်နေစဉ်ပင် P.C.Lက ဆွဲဆောင်၍ ၁၉၃၄ တွင် ပြောင်းလာခဲ့သည်။
P.C.Lတွင် ဟာသကားများရိုက်ကူးပြီး နာမည်တစ်လုံးတည်ထောင်နိုင်ခဲ့သည် P. C. Lသည် တိုဟိုကုမ္ပဏီဖြစ်လာပြီးနောက် ယာမာမိုတိုသည် ပဲ့ကိုင်ဖြစ်လာသည်။
ဒုတိယ ကမ္ဘာစစ်အပြီးတွင် သူသည် ရုပ်ရှင်များဆက်လက်ရိုက်ကူးခဲ့သော်လည်း ရုပ်မြင်သံကြားနှင့် ရေဒီယို ဘက်တွင် အလုပ်ပိုလုပ်ခဲ့သည်။
အမွေခံသူများ သူ့အား အကီရာ ကူရိုဆာဝါ၏ ရှေ့ဆောင်လမ်းပြအဖြစ် လူသိများသည်။
သူ၏ ရုပ်ရှင် ၁၇ကားတွင် ကူရိုဆာဝါက လက်ထောက်အဖြစ် ကူညီခဲ့ဖူးသည်။
သူသည် တိုရှီရို မီဖူနီ၏ အသက်မွေးဝမ်းကြောင်းဘဝအပေါ်တွင်လည်း များစွာ ကျေးဇူးပြုခဲ့၏။
ဖန်တီးသမျှမှ အချို့လက်ရာများ ဒါရိုက်တာအဖြစ် အီနိုကင် နို ကွန်ဒို အီဆာမီ" (エノケンの近藤勇) (၁၉၃၅) အီနိုကင် နို ချာက္ကီရိ ကင်တာ" (エノケンのちゃっきり金太) (၁၉၃၇) ဆုဇူရီကာတာ ကျိုရှစ်ဆု (綴方教室) (၁၉၃၈) အူမာ (馬) (၁၉၄၁) ဟာဝေ မာရီ အိုကီ ကိုင်စံ (ハワイ・マレー沖海戦) (၁၉၄၂) ကေတို ဟူရာဘူဆာ ဆန်တို-တိုင် (加藤隼戦闘隊) (၁၉၄၄) တိုကျိုမှာ အားလပ်ရက်တစ်ရက် (東京の休日 Tōkyō no kyūjitsu) (၁၉၅၈) ဇာတ်ညွှန်း မနက်ဖြန်များကို ဖန်တီးသူများ'' (明日を作る人々, Asu o tsukuru hitobito) (၁၉၄၆) အကိုးအကား Category:ဂျပန် ရုပ်ရှင်ဒါရိုက်တာများ။
ယာမာမိုတိုကို ၁၉၁၀ခုနှစ် ဇူလိုင်လ ၁၅ရက်တွင် ကာဂိုရှီးမားစီရင်စု၊ ကာဂိုရှီးမား၌ ဖွားမြင်သည်။
ရှိချီကူတွင် လက်ထောက်ဒါရိုက်တာအဖြစ် အလုပ်ဝင်ရန်အတွက် ဝါဆေဒါတက္ကသိုလ်မှ ကျောင်းထွက်ခဲ့သူဖြစ်သည်။
ထိုမှတဆင့် P.C.L(တိုဟို)သို့ ရောက်သည်။
သူ၏ရုပ်ရှင်များအနက်မှ "ရှီအိုရီ ကျိုတို"၊ "ဖူမို ချီတာ"နှင့် "အာ!..နိုမူဂီ တိုဂီ"တို့သည် "မိုင်နီချီ ရုပ်ရှင်ဆု"တွင် "အကောင်းဆုံး ရုပ်ရှင်ဆုများ ဆွှတ်ခူးခဲ့သည်။
အသက် ၇၃ နှစ်အရွယ် ၁၉၈၃ ခုနှစ် ဩဂုတ်လ ၁၁ရက်တွင် ပန်ကရိယ မြစ်ပွားနာဖြင့် ကွယ်လွန်သည်။
အကိုးအကား ပြင်ပလင့်ခ်များ Satsuo Yamamoto obituary at New York Times Category:ဂျပန် ရုပ်ရှင်ဒါရိုက်တာများ။
ဒရကို သည် မြောက်ဘက်ကောင်းတွင် တည်ရှိသည့် ကြယ်စုတန်း ဖြစ်သည်။
နာမည်သည် လက်တင်ဘာသာအားဖြင့် နဂါးဟု အဓိပ္ပာယ်ရသည်။
ကြယ်စုတန်းအား ၂ ရာစုနှစ်တွင် တော်လမီမှ စာရင်းပြုစုခဲ့ရာ ၄၈ ခုထဲမှ တစ်ခုဖြစ်သည်။
ခေတ်သစ် စာရင်းများတွင်လည်း ပါဝင်လျက်ရှိသည်။
မြောက်ကမ္ဘာခြမ်းမှဆိုလျင် ဒရကို ကြယ်စုတန်းအား တစ်နှစ်ပတ်လုံး မြင်နိုင်သည်။
ကိုးကား ကဏ္ဍ:ကြယ်စုတန်းများ Category:ဒရကို (ကြယ်စုတန်း)။
ကွန်ဟိန်းမြို့နယ် သည် မြန်မာနိုင်ငံ၊ ရှမ်းပြည်နယ် တောင်ပိုင်း၊ နမ့်စန်ခရိုင်တွင် တည်ရှိသည်။
ကွန်ဟိန်းမြို့သည် အုပ်ချုပ်ရေးရုံးစိုက်ရာမြို့ ဖြစ်သည်။
ကွန်ဟိန်းမြို့တွင် နေထိုင်သည့် တိုင်းရင်သားများမှာ ရှမ်း၊ ပလောင်၊ ဗမာ၊ လားဟူ၊ တရုတ်၊ မူစလင်လူမျိုးများ နေထိုင်ကြသည်။
ကိုးကွယ်သည့် ဘာသာများမှာ ဗုဒ္ဓဘာသာ၊ ခရစ်ယာန်ဘာသာ၊ အစ္စလာမ်ဘာသာ၊ ဟိန္ဒူဘာသာ တို့ကို ကိုးကွယ်ကြသည်။
ပညာရေး အထက်တန်းကျောင်းများ အထက ကွန်ဟိန်း အထက ကာလိ အလယ်တန်းကျောင်းနှင့်(လ/ခွဲ)များ အလက တာကော် တာကော်ရွာ အလက ဟိုပန် ဟိုပန်ရွာ ကာလိ အလက(ခွဲ)မ-၁ ကွန်ဟိန်း အလက(ခွဲ)ဝမ်ပန် ကွန်ဟိန်း အလက(ခွဲ)လွိုင်ဖာ ကာလိ အလက(ခွဲ)ကျိုင်းလွန်း ကာလိ အလက(ခွဲ)ဝိန်းဖွီး ကာလိ မူလွန် နှင့် အမကကျောင်းပေါင်း(၄၅)ရှိပါသည်၊၊ ကိုးကား Category:ရှမ်းပြည်နယ်ရှိ မြို့နယ်များ။
Folk punk (အစောပိုင်းနေ့များတွင် rogue folk) သည် folk ဂီတနှင့် Punk rock ရောစပ်ထားခြင်းဖြစ်သည်။
ဤ ဝေါဟာရသည် ၁၉၈၀အစောပိုင်းတွင် ဗြိတိန်မှ The Pogues နှင့် အမေရိကန် Violent Femmes တီးဝိုင်းတို့ကြောင့် ကျော်ကြားလာခဲ့သည်။
folk punk သည် ထိုဆယ်စုနှစ်အတွင်း အောင်မြင်မှုအချို့ ရရှိခဲ့သည်။
မကြာသေးမီက နှစ်များတွင် Celtic punkနှင့် Gypsy punk တို့သည် စီးပွားရေးအရ အောင်မြင်မှုရရှိခဲ့သည်။
ဝိသေသလက္ခဏာ Folk punkသည် Celtic rock နှင့် electric folk တို့နှင့် မတူညီဘဲ ရိုးရာဂီတနှင့်ဆက်သွယ်ရန် ဂရုစိုက်ထားသည်။
folk punk ဂီတသမားများ punk rock ထဲမှ ပုံစံတစ်ခုဖြစ်သည့် folk punk ကို ကိုယ်ပိုင် ပေါင်းစပ်သီကုံးဖျော်ဖြေကြသည်။
သို့သော် folk တူရိယာများဖြစ်သည့် မယ်ဒလင်၊ အကော်ဒီယံ၊ ဘင်ဂျို သို့မဟုတ် တယောများ ပေါင်းစပ်အသုံးပြုထားသည်။
သို့သော်လည်း folk punk တီးဝိုင်း အချို့သည် folk ဂီတမှ ရိုးရာပုံစံများကို ယူသုံးထားသည်။
sea shantiesနှင့် အရှေ့ဥရောပမှ gypsy ဂီတများပါဝင်သည်။
သမိုင်းကြောင်း ၁၉၈၀ Violent Femmes သည် ၁၉၈၀တွင် အမေရိကန်နိုင်ငံ Milwaukee မြို့တွင် ဖွဲ့စည်းခဲ့ပြီး သူတို့သည် velvet underground မှ အစောပိုင်း art rock အနုပညာရှင်များလွှမ်းမိုးခဲ့သော်လည်း punkနှင့် folk တို့ကို ရောစပ်၍ စီးပွားရေးအရ အောင်မြင်ခဲ့သော တီးဝိုင်းများမှတစ်ခုဖြစ်သည်။
၁၉၈၀ အတောအတွင်းတွင် အခြား punkနှင့် hardcore တီးဝိုင်းများသည် folk သံစဉ်များကို အစားထိုးခဲ့သည်။
The Dead Milkmen, Husker Du နှင့် Articles of Faith စသောတီးဝိုင်းများသည် အမှတ်ရစရာတီးဝိုင်းများဖြစ်သည်။
hardcore တီးဝိုင်း The Meat Puppets သည် ၁၉၈၄တွင် punk ကို folk-country ပုံစံပြောင်းလဲထားသည်။
“Meat Puppets 2” album ကို ဖြန့်ချိခဲ့သည်။
UK တွင် လန်ဒန်အခြေစိုက် အိုင်းရစ်တီးဝိုင်း The Pogues တီးဝိုင်းသည် ၁၉၈၂ တွင် ဖွဲ့စည်းခဲ့ပြီး folk and punk ကို ရောနှော၍ တီထွင်ခဲ့သည်။
folk အဆိုတော်များ၏ ပြန်ဆိုတေးများနှင့် မှုရင်းသီချင်းများကို punk ပုံစံဖြင့် ဖျော်ဖြေခဲ့ကြသည်။
UK မှ top ten album တွင် ပါဝင်ခဲ့သည်။
၁၉၈ရတွင် အမျိုးသမီးအဆိုရှင် Kirsly McColl နှင့်အတူ Fairytale of New York သီချင်းဖန်တီးခဲ့သည်။
The Pogues မှ ဦးဆောင်အဆိုရှင် Shane Mc Gowan သည် လန်ဒန်မှ punk တီးဝိုင်း The Nips တွင် သီဆိုခဲ့သည်။
The Nipple Erectors ဟုလည်း အသိများသည်။
ဖန်တီးသူများထဲမှ ထင်ရှားသောတီးဝိုင်းမှာ The Men They Couldn’t Hang ဖြစ်ပြီး ၁၉၈၄ တွင် ဖွဲ့စည်းခဲ့သည်။
အခြားအရေးပါသော တီးဝိုင်းတစ်ခုမှာ Oyster band ဖြစ်ပြီး ၁၉၈၆ ဝန်းကျင်မှ မြန်၍ ခက်ခဲ့သော rock သံစဉ်များကို Ceilidh ဂီတနှင့် ပေါင်းစပ်ခဲ့သည်။
The Levellers တီးဝိုင်းသည် ၁၉၈၈တွင် ဖွဲ့စည်းခဲ့ပြီး ရိုးရာတေးသွားများအသုံးနည်းသော်လည်း အကူစတစ်(စ်) တူရိယာများနှင့် တယောများကို အသုံးပြုခဲ့သည်။
၁၉၈၀အင်္ဂလိပ် punk ဖြစ်ရပ်မှ ထင်ရှားသော အဖွဲ့ဝင်များသည် folk လွှမ်းမိုးမှုများကို စမ်းသပ်လေ့လာခဲ့သည်။
ဗြိတိန်တီးဝိုင်း Chumbawaba သည် အကော်ဒီယံနှင့် တံပိုးများကို အသုံးပြုခဲ့သည်။
Attila The Stockbroker ဂီတသမားသည် ၁၉၈၆တွင် မယ်ဒလင်ဖြင့် စတင်ဖျော်ဖြေခဲ့သည်။
ယနေ့တိုင်ဖျော်ဖြေခဲ့သည်။
၁၉၈၀တွင် အင်္ဂလိပ် folk punk နှင့်ဆက်စပ်၍ အောင်မြင်ခဲ့သော အနုပညာရှင်တစ်ဦးမှာ Bill Bragg ဖြစ်ပြီး ထင်ရှားစွာ လွှမ်းမိုးခဲ့သည့် folk punk အနုပညာရှင်တစ်ဦးဖြစ်သည်။
၁၉၉၀ အစောပိုင်းတွင် punk လွှမ်းမိုးသည့် folk ကို စိတ်ဝင်စားကြသည်။
အနုပညာရှင်အနည်းစု ခရီးစဉ်များကျင်းပခဲ့သည်။
၁၉၉၀ တွင် ဖွဲ့စည်းခဲ့သော ဩစတင်အခြေစိုက်တီးဝိုင်း The Bad Livers သည် Misfit တီးဝိုင်း၏ ရှပ်များကို ဝတ်ဆင်၍ Iggy Pop (အဆိုရှင် တေးရေးဆရာ) ၏ Lust for Life သီချင်းကို ပြန်ဆိုခဲ့သည်။
၁၉၉၄တွင် Plan-it-Record စတင်ဖွဲ့စည်းခဲ့ပြီး ၉၀နောက်ပို်င်းနှင့် ၂၀၀၀အစောပိုင်းမှ စံပြုလောက်သော folk punk များကို ဖြန့်ချိခဲ့သည်။
ဤအမျိုးအစားအပေါ်ကြီးမားစွာ လွှမ်းမိုးခဲ့သည်။
၁၉၉၅တွင် ဖွဲ့စည်းခဲ့သော The World/Inferno Frienship Society တီးဝို်င်းသည် နယူးယော့ခ် Gypsy Punk ဖြစ်ရပ်တွင် လွှမ်းမိုးခဲ့သည်။
သူတို့သည် သူတို့၏ ဟိတ်ဟန်များသော ဖျော်ဖြေမှုများတွင် Cabaret, Punk နှင့် Klezmer အမျိုးအစားများကို ပေါင်းထည့်ခဲ့သည်။
၁၉၉၀တွင် Celtic punk တီးဝိုင်းများပြန်လည်ရှင်သန်လာခဲ့သည်။
Dropkick Murphys, Flogging Molly, Greenland Whalefisher နှင့် The Real Mckenzies တီးဝိုင်းတို့ပါဝင်ပြီး စီးပွားရေးအရ ကျယ်ပြန့်လာခဲ့သည်။
Pogues တီးဝိုင်းသည် street punk တီးဝိုင်းများဖြစ်သော Cockney Reject တီးဝိုင်းသီချင်းပုံစံနှင့် မကြာခဏရောနှောခဲ့သည်။
၂၀၀၀ ၂၀၀၀အစောပိုင်းတွင် Plan-It-X Record သည် ၁၉၉၀ underground မှ pop punk နှင့် DIY တို့ကြီးမားစွာ လွှမ်းမိုးခဲ့သည်။
သူတို့သည် electric အနုပညာရှင်များလွှမ်းမိုးသော်လည်း folk punkနှင့် ဆက်စပ်လာခဲ့သည်။
အမှတ်အရဆုံးတီးဝိုင်းများထဲတွင် Defiance, Ohio, This Bike is A Pipe Bombs, Andrew Jackson Jihad နှင့် Against Me တို့ပါဝင်သည်။
ထိုအချိန်တွင် Gogol Bordello, Golem, Insomnias Folklore နှင့် အခြားအုပ်စုများ ပူးပေါင်မှုကြောင့် Gypsy punk ဂီတသည် နယူးယောခ့်တွင် စတင်လာခဲ့သည်။
ထိုတီးဝိုင်းများသည် punk, ska နှင့် rock ၏ စည်းဝါးတို့နှင့် အရှေ့ဥရောပမှ တီးခတ်ပုံများကို ရောနှောခဲ့သည်။
ထိုတီးဝိုင်းများထဲမှ အများစုသည် အသိအမှတ်ပြုထိုက်သော Campy မှ Soviet Art, Burlesque အနုပညာရသများနှင့် The Clash ၏ classic punk ပုံစံများယူသုံးခဲ့သည်။
Gogol Bordello သည် mainstream အောင်မြင်မှုအတိုင်းအတာရရှိခဲ့သည်။
မြောက်ပို်င်းမှ ပေါ်ထွက်လာသော အဖွဲ့အစည်းများမှာ Mischief Brew တီးဝိုင်းနှင့် Fistolo Record တို့ဖြစ်သည်။
အခြားအမှတ်ရစရာကောင်းသော မြောက်ပို်င်းအနုပညာရှင်များမှာ Appalachian မှ The Can Kickers နှင့် Johnny Hobo and the Freight Trains တို့ဖြစ်သည်။
၂၀၀၀ခုနှစ်အလယ်တွင် အနောက်ကမ်းရိုးတမ်းသည် DIY ဖြစ်ရပ်မှ Folk punk အနုပညာရှင်များနှင့်အတူ ဖြန့်ချိခဲ့သည်။
Santa Cruz မြို့တော်မှ Blackbird Raurn တီးဝိုင်းနှင့် ဆက်သွယ်ခဲ့သည်။
ထိုတီးဝိုင်း၏ ထူးခြားချက်မှာ ရိုးရာတူရိယာများမှ အကူစတစ်(စ်)ကို အခြေခံခဲ့သည်။
သို့သော် မြန်သော punk စည်းဝါးများနှင့် crust punk၏စာသားများနှင့် လွှမ်းမိုးခဲ့သည်။
သူတို့သည် acoustic hardcore တီးဝိုင်း Hail Seizures နှင့် Northwest Folklife ပွဲတော်နှင့် နီးစပ်စွာ ဆက်သွယ်နေသည်။
အနောက်ကမ်းရိုတမ်းတီးဝိုင်းများသည် street performance ဖြင့်တီးခတ်ခဲ့ကြသည်။
၂၀၀၈ခုနှစ်တွင် Hot Water Music တီးဝိုင်းမှ အဆိုတော် Chuck Ragan သည် The Revival ခရီးစဉ်ကို ကျင်းပခဲ့သည်။
ထူးခြားချက်မှာ အကောင်းဆုံး solo folk punk အနုပညာရှင်များပါရှိများပါရှိပြီး မြောက်အမေရိက၊ ဩစတေးလျနှင့် ဥရောပ သို့လည်ပတ်ခဲ့သည်။
ရည်ရွယ်ချက်မှာ acoustic punk rock ပြန်လည်ရှင်သန်ရန်နှင့် အနုပညာရှင်များသို့ ပရိသတ်အသစ်များ ရရှိစေရန်ဖြစ်သည်။
၂၀၁၀ ၂၀၁၀တွင် solo အဆိုတော်-သီချင်းရေးဆရာများသည် folk ဂီတကို တီးခတ်ခဲ့ကြသည်။
အဆိုတော်များဖြစ်ကြသည့် Frank Turner( hardcore punk တီးဝိုင်း Million Dead ၏ တည်ထောင်သူ)၊ Chuk Ragan ( Hot Water Music တီးဝိုင်း) နှင့် Austin Lucas၊ Tim Barry နှင့် အခြားအနုပညာရှင်များ ကျော်ကြားလာခဲ့သည်။
မြေပဒေသာကျွန်းသည် မြန်မာနိုင်ငံ၊ ရန်ကုန်မြို့၊ ကန်တော်ကြီးအတွင်းရှိ ကျွန်းတစ်ကျွန်းဖြစ်သည်။
ကန်တော်ကြီး အတွင်းရှိ ဤမြေနေရာကို မြေပဒေသာဟူ၍ ခေါ်ဆိုခြင်း မပြုမီက မြင်းစီးကျွန်းကိုလိုနီခေတ်က သူဌေးများ ၎င်းတို့မွေးထားသော မြင်းကြီးများကို အလှပြစီးရင်း လေညှင်းခံကြသောနေရာ ဖြစ်သောကြောင့်ဖြစ်သည်။
ဟူ၍ ခေါ်ကြသည်။
ဖဆပလခေတ်တွင် ထိုကျွန်းပေါ်၌ ကျူးကျော်အိုးအိမ်များနှင့် ပြည့်လျက် မြို့အင်္ဂါနှင့် မညီဖြစ်ခဲ့ရသည်။
၁၉၆၂ ခုနှစ်တွင် တော်လှန်ရေးကောင်စီအစိုးရ တက်လာပြီးနောက် ၁၉၆၃ ခုနှစ်တွင် ရန်ကုန်မြို့နေ ပြည်သူများ စိုက်ပျိုးရေးကို ဝါသနာပါစေရန်၊ ဤကျွန်းသို့ အပန်းဖြေလည်ပတ်ကြရင်း စားပင်သီးပင်၊ ဟင်းသီးဟင်းရွက်မျိုးစုံကို ကြည့်ရှုလေ့လာ ဗဟုသုတရကြစေရန်၊ ပြည်သူများ မျက်စိပသာဒဖြစ်စေမည့် ပန်းပင်များကို စနစ်တကျစိုက်ပျိုးရန်စသော ရည်ရွယ်ချက်များဖြင့် မြင်းစီးကျွန်းကို မြေပဒေသာကျွန်းဟု အမည်ပြောင်း၍ စိုက်ပျိုးရေးပညာပေးပြကွင်းကြီးအဖြစ် စတင်သတ်မှတ်လိုက်ခြင်းဖြစ်သည်။
၁၉၆၃ မတ်လ တော်လှန်ရေးနေ့တွင် ပြည်သူများကို ဆွဲဆောင်သောအနေဖြင့် ပထမဆုံး သစ်သီးဝလံပြပွဲကြီးကို မြေပဒေသာကျွန်းတွင် ကျင်းပခဲ့သည်။
၁၉၆၄ တွင် စိုက်ပျိုးသူများအသင်းကို ကျယ်ပြန့်စွာ ဖွင့်လှစ်၍ ဝါသနာပါသူတို့ကို အသင်းဝင်စေပြီး မြေပဒေသာကျွန်းတွင် စိုက်ပျိုးရေးပညာသင်တန်းများပေးခြင်းနှင့် လက်တွေ့စမ်းသပ်စိုက်ပျိုးကြခြင်းများကို စတင်ဆောင်ရွက်ခဲ့ကြသည်။
၁၉၆၆ ဇန်နဝါရီလ ၁၁ရက်နေ့တွင် စိုက်ပျိုးရေးသမိုင်းပြတိုက်ကို ဖွင့်လှစ်ခဲ့သည်။
နှစ်စဉ် တော်လှန်ရေးနေ့တိုင်းတွင် သစ်သီးဝလံပြိုင်ပွဲများ၊ ပန်းအလှပြုပြင်ပြိုင်ပွဲများ ကျင်းပခဲ့သည်။
စာ၁၀၅-၁၀၆၊ မြေပဒေသာမဂ္ဂဇင်း၊ အမှတ်(၁)၊ ၁၉၇၆ ခုနှစ်၊ ဧပြီလ။
မှတ်စုများ ကိုးကား Category:ရန်ကုန်မြို့။
ဗုဒ္ဓဘာသာတွင် "အာဟာရ" ဟူသည် မိမိဆိုင်ရာအကျိုးကို–လွန်စွာ ဆောင်တတ်-ဖြစ်စေတတ်သော အရာများဖြစ်သည်။
အာဟာရ (မ၊၁၊၅၈)န္တိ ပစ္စယံ။
ပစ္စယော ဟိ အာဟရတိ အတ္တနော ဖလံ၊ တသ္မာ အာဟာရောတိ ဝုစ္စတိ။
အာဟာရာ (သံ၊၁၊၂၅၃)တိ ပစ္စယာ၊ ပစ္စယာ ဟိ အာဟရန္တိ အတ္တနော ဖလံ၊ တသ္မာ အာဟာရာတိ ဝုစ္စန္တိ။
သံ၊ဋ္ဌ၊၂၊၂၁။
(ပဋိသံ၊၂၃။
စူဠနိ၊၂၀၆။
ဝိ၊ဋ္ဌ၊၁၊၉၀။
ပဋိသံ၊ဋ္ဌ၊၁၊၁၀၂။
စူဠနိ၊ဋ္ဌ၊၈၀။
) အာဟာရသည် စုစုပေါင်း လေးမျိုးရှိပြီး၊ ၎င်းတို့မှာ ကဗဠီကာရာဟာရ၊ ဖဿာဟာရ၊ မနောသဉ္စေတနာဟာရ နှင့် ဝိညာဏာဟာရ တို့ဖြစ်သည်။
ဤဆောင်းပါးတွင် ဖဿာဟာရနှင့် ၎င်း၏ အရေးပါမှုကို အာရုံပြု၍ ဖော်ပြမည်ဖြစ်သည်။
ဖဿာဟာရ ဆိုသည်မှာ အဘယ်နည်း? ဖဿာဟာရ ဆိုသည်မှာ "ဖဿ" (ထိတွေ့မှု) ကို အာဟာရအဖြစ် သတ်မှတ်ခေါ်ဆိုခြင်းဖြစ်ပြီး၊ မြတ်စွာဘုရားက "ဖဿပစ္စယာ ဝေဒနာ" (ဖဿကို အကြောင်းခံ၍ ဝေဒနာ ဖြစ်ပေါ်သည်) ဟု ပဋိစ္စသမုပ္ပါဒ်တရားတော်တွင် ဟောကြားထားတော်မူသည်။
ဆိုလိုသည်မှာ ဖဿမရှိလျှင် ဝေဒနာ ဖြစ်ပေါ်လာနိုင်မည် မဟုတ်ပေ။
အာဟာရလေးမျိုးကို စဉ်စားသောအခါ၊ ပထမအာဟာရမှာ ကဗဠီကာရအာဟာရ (ရုပ်အာဟာရ) ဖြစ်ပြီး၊ ဒုတိယအာဟာရမှာ ဖဿာဟာရပင် ဖြစ်သည်။
ဖဿာဟာရသည် နာမ်တရားများ၏ ဖြစ်ပေါ်မှုတွင် အရေးပါသော အကြောင်းတရားတစ်ခုဖြစ်ပြီး၊ ဝေဒနာ (၃)မျိုး (သုခဝေဒနာ၊ ဒုက္ခဝေဒနာ၊ ဥပေက္ခာဝေဒနာ) ဖြစ်ပေါ်လာရန် ရွက်ဆောင်ပေးသည်။
ဖဿော အာဟာရော တိဿော ဝေဒနာ အာဟာရတိ။
ဖဿာဟာရနှင့် ဝေဒနာ (၃)မျိုး ဖဿသည် ဝေဒနာ (၃)မျိုးကို ဖြစ်ပေါ်စေသည့် အကြောင်းတရားဖြစ်သည်။
သုခဝေဒနာ (ချမ်းသာသော ခံစားမှု)၊ ဒုက္ခဝေဒနာ (ဆင်းရဲသော ခံစားမှု) နှင့် ဥပေက္ခာဝေဒနာ (အဒုက္ခမသုခ - အလယ်အလတ် ခံစားမှု) တို့သည် ဖဿကြောင့်သာ ဖြစ်ပေါ်လာခြင်းဖြစ်သည်။
သို့သော် ဝေဒနာသည် တစ်ခုတည်း ဖြစ်ပေါ်လာခြင်း မဟုတ်ဘဲ၊ ဖဿ၊ သညာ၊ စေတနာ၊ ဝိညာဏ် စသည့် ယှဉ်ဖက် စေတသိက်များနှင့် အတူ ဖြစ်ပေါ်လာသည်။
(မ၊ဋ္ဌ၊၁၊၂၈၀...) ဝေဒနာသည် "သဗ္ဗစိတ္တသာဓာရဏစေတသိက်" ဖြစ်သဖြင့် စိတ်ဖြစ်တိုင်း အမြဲပါဝင်နေပြီး၊ ၎င်းနှင့် ယှဉ်တွဲသော စေတသိက်များမပါဘဲ ဖြစ်ပေါ်နိုင်ခြင်း မရှိပေ။
အရေခွံခွာထားသော နွားမ ဥပမာ မြတ်စွာဘုရားသည် သံယုတ္တနိကာယ်၊ အာဟာရသုတ္တန် (သံ၊၁၊၃၂၃) တွင် ဖဿာဟာရ၏ သဘောကို ဥပမာတစ်ခုဖြင့် ရှင်းလင်းစွာ ဟောကြားထားတော်မူသည်။
ထိုဥပမာမှာ "အရေခွံခွာထားသော နွားမ" ဥပမာဖြစ်သည်။
မြတ်စွာဘုရားက ဤသို့ ဟောကြားတော်မူသည်။
အရေခွံအားလုံး ခွာထားသည့် နွားမတစ်ကောင်ရှိသည်။
ထိုနွားမသည် နံရံအနီး သွားမှီလျှင် နံရံတွင် ရှိသော ပိုးမွှား၊ အိမ်မြှောင်၊ ပင့်ကူတို့က လာရောက် ကိုက်စားကြသည်။
သစ်ပင်အနီး သွားမှီလျှင် သစ်ပင်မှ ပိုးလောက်များက ကိုက်စားကြသည်။
ရေထဲသို့ ဝင်လျှင် ရေမှ ငါး၊ လိပ်တို့က ကိုက်စားကြပြီး၊ လွင်တီးခေါင်တွင် ရပ်လျှင်လည်း ကောင်းကင်မှ ငှက်များက လာရောက် ဆိတ်စားကြသည်။
ဤဥပမာဖြင့် ဖဿာဟာရကို နွားမ၏ အရေခွံမရှိမှုနှင့် ဥပမာပြထားပြီး၊ ဖဿကြောင့် ဖြစ်ပေါ်လာသော ဝေဒနာများသည် ဆင်းရဲဒုက္ခများ၏ အကြောင်းဖြစ်ကြောင်း ဖော်ပြထားသည်။
ဖဿသည် အာရုံနှင့် စိတ်ကို ဆက်သွယ်ပေးပြီး၊ ဝေဒနာဖြစ်ပေါ်စေသည့် အကြောင်းခံဖြစ်သည်။
ဖဿာဟာရကို မည်သို့ ရှုပွားသင့်သနည်း? ဖဿာဟာရကို ရှုပွားရာတွင် ပရိညာပညာ သုံးမျိုး (ဉာတပရိညာ၊ တီရဏပရိညာ၊ ပဟာနပရိညာ) ဖြင့် ပိုင်းခြားထိုးထွင်းသိရန် လိုအပ်သည်။
ဉာတပရိညာ ဖဿာဟာရကို အာရုံနှင့် စိတ်၏ ထိတွေ့ဆုံစည်းမှုအဖြစ် သိမ်းဆည်းပြီး၊ ၎င်းနှင့် ယှဉ်တွဲဖြစ်ပေါ်သော ဝေဒနာ၊ သညာ၊ စေတနာ၊ ဝိညာဏ် စသည့် စေတသိက်များကို ပိုင်းခြားသိရသည်။
ဖဿသည် သဗ္ဗစိတ္တသာဓာရဏ စေတသိက်ဖြစ်သဖြင့်၊ စိတ်ဖြစ်တိုင်း ပါဝင်ပြီး၊ ၎င်းကို အကြောင်းခံသည့် မှီရာဝတ္ထုရုပ် (ဟဒယဝတ္ထု စသည်) နှင့် အာရုံရုပ်များကိုလည်း သိမ်းဆည်းရသည်။
ဤသို့သိရာတွင် ရုပ်ကမ္မဋ္ဌာန်းကို ဦးစွာ ရှုပွားပြီးမှ နာမ်ကမ္မဋ္ဌာန်းသို့ ပြောင်းရှုရသည် (မ၊ဋ္ဌ၊၁၊၂၈၀)။
တီရဏပရိညာ ဖဿနှင့် ၎င်းကြောင့် ဖြစ်ပေါ်လာသော နာမ်ရုပ်တို့၏ အကြောင်းအကျိုးဆက်ကို အတိတ်သို့ တာစူ၍ ရှုရသည်။
ဥပမာ၊ အဝိဇ္ဇာ၊ တဏှာ၊ ဥပါဒါန်၊ သင်္ခါရ၊ ကံတို့ကြောင့် ဖဿ ဖြစ်ပေါ်လာပြီး၊ ၎င်းကြောင့် ဝေဒနာ၊ တဏှာ စသည်ဖြင့် ဆက်လက်ဖြစ်ပေါ်သည်ကို ဝိပဿနာလက္ခဏာရေးသုံးတန် (အနိစ္စ၊ ဒုက္ခ၊ အနတ္တ) ဖြင့် ရှုပွားရသည်။
ပဟာနပရိညာ ဝိပဿနာဉာဏ်များ ရင့်ကျက်လာသောအခါ၊ အရိယမဂ်ဉာဏ်ဖြင့် ကိလေသာများကို ပယ်ရှားပြီး၊ အထူးသဖြင့် အရဟတ္တမဂ်သို့ ဆိုက်ရောက်အောင် ရှုပွားရသည်။
ဤအဆင့်တွင် နောက်ထပ် ပြုဖွယ်လုပ်ငန်း မရှိတော့ပြီ ဟူသော အခြေအနေသို့ ရောက်ရှိသည် နတ္ထိ ကိဉ္စိ ဥတ္တရိကရဏီယံ (သံ၊၁၊၃၂၃)။
ဖဿာဟာရနှင့် ဝေဒနာ၏ ဆက်စပ်မှု ဖဿကြောင့် ဝေဒနာ ဖြစ်ပေါ်လာပြီး၊ ဝေဒနာတစ်ခုတည်း ဖြစ်ခြင်းမဟုတ်ဘဲ၊ "ဖဿပဉ္စမကတရား" ဟု ခေါ်သော ဖဿ၊ ဝေဒနာ၊ သညာ၊ စေတနာ၊ ဝိညာဏ် ဟူသည့် နာမ်တရား (၅)မျိုးနှင့် အတူ ဖြစ်ပေါ်လာသည်။
ဤနာမ်တရားများသည် မှီရာဝတ္ထုရုပ်နှင့် အာရုံရုပ်များကို အကြောင်းခံ၍ ဖြစ်ပေါ်လာခြင်းဖြစ်ပြီး၊ ရုပ်နာမ်နှစ်ပါးကို စနစ်တကျ သိမ်းဆည်းပြီး ဝိပဿနာရှုရန် လိုအပ်သည် (မ၊ဋ္ဌ၊၁၊၂၈၀)။
ဝေဒနာနုပဿနာ ကမ္မဋ္ဌာန်းကို စီးဖြန်းမည့် ယောဂီသည် ဦးစွာ ရုပ်ကမ္မဋ္ဌာန်းကို ရှုပွားပြီးမှ နာမ်ကမ္မဋ္ဌာန်းသို့ ပြောင်းရှုရသည်။
ဤသည်မှာ မြတ်စွာဘုရား၏ သတိပဋ္ဌာန်ဟောစဉ်တွင် ကာယာနုပဿနာကို ဦးစွာ ဟောကြားပြီးမှ ဝေဒနာနုပဿနာကို ဆက်လက် ဟောကြားခဲ့ခြင်းနှင့် ဆက်စပ်နေသည်။
အဋ္ဌကထာ၏ ဖွင့်ဆိုချက် အဋ္ဌကထာတွင် ဖဿာဟာရကို ဤဥပမာနှင့် ယှဉ်၍ ရှင်းပြထားသည်။
အရေခွံခွာထားသော နွားမသည် မည်သည့်နေရာ၌ မှီသည်ဖြစ်စေ ဆင်းရဲဒုက္ခမှ မလွတ်မြောက်နိုင်သည့်နည်းတူ၊ ဖဿကြောင့် ဖြစ်ပေါ်လာသော ဝေဒနာများသည် ကိလေသာပိုးလောက်များ၏ ထိုးဆွခြင်း၊ ခဲစားခြင်းကို ဖြစ်စေပြီး၊ သံသရာဆင်းရဲ၏ အကြောင်းဖြစ်သည် (သံ၊ဋ္ဌ၊၂၊၁၀၃)။
ဖဿာဟာရကို ပရိညာဉာဏ် (၃)မျိုးဖြင့် ရှုပွားသိမြင်ခြင်းဖြင့်၊ ဝေဒနာ (၃)မျိုးကိုလည်း သိမြင်ပြီး၊ နာမ်ရုပ်နှင့် ကြောင်းကျိုးဆက် ပဋိစ္စသမုပ္ပါဒ်သဘောကို အနိစ္စ၊ ဒုက္ခ၊ အနတ္တဖြင့် ဝိပဿနာရှုကာ အရဟတ္တဖိုလ်သို့ ဆိုက်ရောက်အောင် ကြိုးပမ်းရမည်ဖြစ်သည်။
ဖဿာဟာရ၏ အစွမ်းဖြင့် အရဟတ္တဖိုလ်တိုင် ဒေသနာဟောခဲ့ပြီ ဟု အဋ္ဌကထာတွင် ဖော်ပြထားသည့်အတိုင်း၊ ဖဿာဟာရကို ရှုခြင်းသည် သံသရာမှ လွတ်မြောက်ရာ လမ်းကြောင်းဖြစ်သည်။
"ဖဿာဟာရဝသေန ဒေသနာ ယာဝ အရဟတ္တာ ကထိတာ" အညှီအဟောက်ဟူသည်။